10/07/2009 | Administración Autonómica
Xunta de Galicia
Consellería de Economía e Industria
Delegación Provincial da Coruña
Información pública. Expediente número IN407A 556/2008

Resolución do 18 de xuño de 2009, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica que se cita (N.° Expte. IN407A 556/2008). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Electra del Jallas, S. A. Domicilio social: Praza da Constitución, n.° 17. Cee (A Coruña). Denominación: L. M. T. S., C. T., R. B. T., Paos Situación: Carnota. Características técnicas: Liña eléctrica de media tensión subterránea, a 20 kV, cunha lonxitude de 0,238 km, coa orixe no apoio do actual C. T. I. Xestelos, condutor tipo RHZ1-12/20 kV-3(1x150) Al, e final no C. T. proxectado. Centro de transformación prefabricado, cunha potencia de 250 kVA, e unha relación de transformación de 20.000/400-230 V. Liña de baixa tensión aérea, cunha lonxitude de 0,807 km, coa orixe no apoio proxectado, condutor tipo RZ, e apoios de formigón. Rede de baixa tensión soterrada, cunha lonxitude de 0,34 km, coa orixe no C. T. proxectado, condutor tipo XZ1. Concello de Carnota. Resultan os seguintes feitos: Primeiro. –A petición someteuse a información pública por acordo do 12 de decembro de 2008, de la Delegación Provincial, publicada no DOG do 26 de febreiro de 2009, no BOP de A Coruña do 17 de xaneiro de 2009 e no xornal El Ideal Gallego de 13 de xaneiro de 2009, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Segundo. –Dentro do prazo establecido foron presentadas alegacións por: Dona Esther Guadalupe Mckinley Hovakimyan, en nome da súa mai dona Alexia Carmen Ruth Elena Mellada Puigmarti, propietaria do predio n.° 3, manifesta que dita finca cumpre cós parámetros urbanísticos para a construción dunha vivenda unifamiliar e que ol centro de transformación podería prexudicar ou impedir a posibilidade de construír. Solicita que se modifique a ubicación proposta para o transformador por outro lugar alternativo, buscando o mínimo prexuízo para os veciños e as súas propiedades. No caso de non ser posible outra ubicación para o citado centro solicita que se enterre e que de calquera maneira Ile sexa notificado. Desta alegación se Ile deu traslado á empresa solicitante, manifestando Electra del Jallas, S. A., o seguinte: Que o centro de transformación non supón ningún impedimento para edificar, dado que o artigo n.° 47 do Real Decreto 1955/2000 de 1 de decembro, establece que o solo necesario para os centros de transformación non computará a efectos de volumetría. Que a proposta da alegante implicaría trasladar a afección a outros predios, inicialmente non incluídos neste expediente. Que o proxecto realizouse conforme ao Decreto 3151/68 de 28 de novembro R. T. L. E. A. T., sen que existan limitacións nin prohibicións á constitución de servidumes. Que no caso de que sexa autorizado, será o Xurado da Expropiación de Galicia o encargado de valorar no seu momento os prexuízos que se produzan neste predio. FUNDAMENTOS DE DEREITO. Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderáse interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. A Coruña, 18 de xuño de 2009. Tristana Moraleja Gómez Xefa territorial da Coruña